Številka: 478-294/2023/45 (164-01)

Datum: 8. 7. 2025

Republika Slovenija, Ministrstvo za notranje zadeve, Ljubljana, Štefanova 2, 1501 Ljubljana (v nadaljevanju: naročnik) v skladu z 82. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju: ZSPDSLS-1) objavlja

**PONOVNO JAVNO ZBIRANJE PONUDB**

1. **Ime in sedež organizatorja javnega zbiranja ponudb:**

Republika Slovenija, Ministrstvo za notranje zadeve, Štefanova ulica 2, 1501 Ljubljana.

1. **Predmet javnega zbiranja ponudb:**

Najem skladišča (v nadaljevanju: poslovni prostor/skladiščni prostor) za potrebe Direktorata za logistiko (v nadaljevanju: DL), površine cca 300 m2. Skladiščni prostor bo namenjen skladiščenju pohištva in pisarniške opreme.

Pogoji so navedeni v Tehnični specifikaciji za najem skladišča za potrebe DL št. zadeve 023-64/2025 (v nadaljevanju: tehnična specifikacija/tehnične zahteve).

1. **Obdobje najema:**

Navedene poslovne prostore se najema za določen čas petih (5) let, s šestmesečnim odpovednim rokom.

1. **Vrsta pravnega posla:**

Najem nepremičnin z javnim zbiranjem ponudb.

1. **Obseg najema:**

Pogoji in zahteve so natančno opredeljeni v tehnični specifikaciji.

Najemodajalec mora opredeliti tudi rok, do katerega bo uredil poslovne prostore skladno z zahtevami tehnične dokumentacije.

1. **Obratovalni stroški:**

Pogoji so navedeni v tehnični specifikaciji.

1. **Kriteriji za izbor:**

Kriteriji za izbor so navedeni v tehnični dokumentaciji.

Ponudniki, ki ne bodo izpolnjevali pogojev iz tehnične dokumentacije, bodo izločeni iz postopka. Prav tako bodo izločene ponudbe, ki ne bodo prispele pravočasno in ki ne bodo izpolnjevale pogojev iz tehnične dokumentacije.

1. **Način in rok plačila najemnine:**

Najemodajalec bo za poslovne prostore izstavljal mesečne e-račune za najemnino do 5. dne v mesecu za pretekli mesec.

Najemnik bo najemnino poravnaval skladno s prvim in drugim odstavkom te točke, in sicer 30. dan od datuma prejema računa.

Najemnina in obratovalni stroški se pričnejo plačevati od primopredaje prostorov.

1. **Ponudbena cena:**

Vse cene morajo biti navedene za mesečni najem brez DDV. V skladu z Zakonom o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B, 122/23 in 104/24) je najem poslovnih prostorov oproščen plačila DDV.

Način oblikovanja ponudbene cene je določen v tehničnih zahtevah.

1. **Dokazila, ki jih morajo ponudniki predložiti k ponudbi:**
   1. Dokazilo o lastništvu skladiščnega prostora oz. o pravici razpolaganja s prostorom
   2. Dokazilo, da ima objekt oz. skladiščni prostor uporabno dovoljenje za skladiščne prostore
   3. Izjavo, da je ponujeni prostor v stavbi ali delu stavbe s klasifikacijo CC-SI 1252
   4. Izjavo, da bo ponudnik opravil meritve mikroklime, iz katerih izhaja, da je skladiščni prostor skladen s Pravilnikom o zahtevah za zagotavljanje varnosti in zdravja delavcev na delovnih mestih, drugimi predpisi in Pravilnikom o varnosti in zdravju pri delu s slikovnim zaslonom
   5. Izjavo, da bo predložil pred podpisom pogodbe zahtevano projektno dokumentacijo
   6. Tloris objekta oz. situacije iz katere je razvidna lokacija skladiščnega prostora ter tloris skladiščnega prostora
   7. Tehnični opis ponujenega skladiščnega prostora glede na postavljene zahteve, ki so skladne z Merili in okvirnimi napotki
   8. Opis ureditve aktivne in pasivne požarne zaščite skladno s predpisi in opravljenimi zakonsko predpisanimi pregledi (npr. pregled gasilnikov)
2. **Rok za oddajo ponudbe:**

Upoštevane bodo ponudbe, ki bodo predložene v zaprtih kuvertah, na sprednji strani kuverte mora biti navedeno: ZBIRANJE PONUDB ZA NAJEM SKLADIŠČA ZA POTREBE DL št. 478-294/2023 z oznako »NE ODPIRAJ – ZBIRANJE PONUDB«. Na zadnji strani kuverte mora biti naveden naziv in naslov ponudnika.

Ponudbe morajo prispeti najkasneje **do 11. 8. 2025 do 10. ure** na naslov: Ministrstvo za notranje zadeve, Štefanova ulica 2, 1501 Ljubljana.

1. **Veljavnost ponudbe:**

Ponudniki so vezani na ponudbo 60 dni od dneva odpiranja ponudb.

1. **Odpiranje ponudb:**

Odpiranje ponudb bo javno.

Ponudniki bodo o izidu postopka javnega zbiranja ponudb pisno obveščeni v 8 dneh po opravljenem izboru.

Naročnik bo opravil pogajanja z najugodnejšimi ponudniki, ki bodo oddali ustrezne ponudbe.

1. **Datum, čas in kraj odpiranja ponudb:**

Javno odpiranje ponudb bo **12. 8. 2025 ob 9. uri**, na naslovu:

Ministrstvo za notranje zadeve, Štefanova ulica 2, 1501 Ljubljana.

Predstavniki ponudnikov – pravnih oseb, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na javnem odpiranju.

Ponudniki – fizične osebe, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti na vpogled dokument s fotografijo, katerega je izdal državni organ (javno listino).

1. **Ustavitev postopka:**

Naročnik lahko kadarkoli do sklenitve pravnega posla postopek ustavi brez obrazložitve in brez obveznosti do ponudnikov, ki so oddali ponudbe.

1. **Kontaktna oseba za izvedbo postopka javnega zbiranja ponudb:**

Informacije za tehnični del: Sandra Prelec, tel. št. 01/428-59-21, elektronski naslov: [sandra.prelec@gov.si](mailto:sandra.prelec@gov.si).

Informacije v zvezi z izvedbo postopka javnega zbiranja ponudb: mag. Suzana Mandelj, tel. št. 01/428-56-65, elektronski naslov: [suzana.mandelj@gov.si](mailto:suzana.mandelj@gov.si) ali Renata Trajbar Kurbus, tel. št. 01/428-56-89, [renata.trajbar-kurbus@gov.si](mailto:renata.trajbar-kurbus@gov.si).

Nika Lošić Ošlak

generalna direktorica

Direktorata za logistiko